b'\n_START_ARTICLE_\nMikael Jansson\n_START_PARAGRAPH_\nLars-Olof Mikael Jansson (s. 4. syyskuuta 1965 Uumaja) on ruotsalainen kansallismielinen poliitikko, joka toimi Ruotsidemokraattien johdossa vuosina 1995\xe2\x80\x932005. H\xc3\xa4net korvasi Jimmie \xc3\x85kesson. H\xc3\xa4n oli ehdolla Euroopan parlamentin j\xc3\xa4seneksi vuoden 2009 vaaleissa._NEWLINE_Jansson syntyi Uumajassa, mutta kasvoi Kopparbergissa, Ljusnarsbergin kunnan p\xc3\xa4\xc3\xa4paikassa V\xc3\xa4stmanlandissa. H\xc3\xa4n on asunut vuodesta 1985 \xc3\x96rebrossa. H\xc3\xa4nell\xc3\xa4 on kaksi poikaa. H\xc3\xa4n meni vuonna 2006 kihloihin Liselott L\xc3\xb6fgrenin kanssa._NEWLINE_Jansson kouluttautui opistoinsin\xc3\xb6\xc3\xb6riksi ja suoritti pakollisen asepalveluksensa. Poliittisen uransa h\xc3\xa4n aloitti keskustapuolueessa vuonna 1990. H\xc3\xa4n eteni \xc3\x96rebron paikallisj\xc3\xa4rjest\xc3\xb6n toiseksi varapuheenjohtajaksi ja \xc3\x96rebron Vasan kunnanosalautakunnan varaj\xc3\xa4seneksi. Vuonna 1993 h\xc3\xa4n siirtyi Ruotsidemokraatteihin, jossa h\xc3\xa4nest\xc3\xa4 tuli toinen varapuheenjohtaja vuonna 1994 ja puheenjohtaja vuonna 1995. H\xc3\xa4n pyrki ep\xc3\xa4onnistuneesti viel\xc3\xa4 uudelle puheenjohtajakaudelle vuonna 2005._NEWLINE_Jansson on tehnyt my\xc3\xb6s muita t\xc3\xb6it\xc3\xa4 samanaikaisesti politiikassa toimimisen ohella.'